17. ΑΠΟΦΑΣΙΣ ΥΠΟΥΡΓΩΝ ΕΡΓΑΣΙΑΣ ΚΑΙ ΣΥΓΚΟΙΝΩΝΙΩΝ Αριθ.28286/1313 της 10/22 Ιουλ.1978 (ΦΕΚ Β΄ 633) Περί εγκρίσεως του κανονισμού Υπηρεσίας Οδηγών αυτοκινήτων ΟΣΕ. Σελ. 98,42(α) Τεύχος 1262-Σελ.34 21.Β.δ.17 Οργανισμός Σιδηροδρόμων Ελλάδος (Ο.Σ.Ε.)-Σιδηροδρομικές Επιχειρήσεις 18. ΠΡΟΕΔΡΙΚΟΝ ΔΙΑΤΑΓΜΑ υπ’  άριθ.667 της 11/16 Σεπτ.1978 (ΦΕΚ Α΄ 148) Περί των, κατά τας διατάξεις του Ν.Δ.1266/1972 «περί εκτελέσεως των Δημοσίων Έργων», αποφαινομένων οργάνων, δια τα έργα του Οργανισμού Σιδηροδρόμων Ελλάδος (ΟΣΕ). Έχοντες υπ’ όψιν: 1.Τας διατάξεις: α)του άρθρ.20 παρ.2 του Ν.Δ.1266/1972 «περί εκτελέσεως των Δημοσίων Έργων», β)του άρθρ.13 παρ.1 του Β.Δ.532/1972 «περί κωδικοποιήσεως εις ενιαίον κείμενον των περί ιδρύσεως του Οργανισμού Σιδηροδρόμων Ελλάδος (ΟΣΕ) ισχυουσών διατάξεων». 2.Την υπ’ αριθ.2/17.4.1978 γνωμοδότησιν του Συμβουλίου Δημοσίων Έργων. 3.Την υπ’ αριθ.680/1978 γνωμοδότησιν του Συμβουλίου Επικρατείας, προτάσει των Υπουργών Δημοσίων Έργων και Συγκοινωνιών, απεφασίσαμεν: Άρθρ.1.-Όπου εις τας διατάξεις του Ν.Δ.1266/1972 και των εις εκτέλεσιν αυτού εκδιδομένων Π.Δ/των αναφέρεται ο «Υπουργός Δημοσίων Έργων» ή «αρμόδιος Υπουργός», ως αποφαινόμενος, κατά τας διατάξεις τούτων, νοείται επί έργων αρμοδιότητος ΟΣΕ, ο Διοικητής αυτού. Άρθρ.2.-Τα αποφαινόμενα όργανα, κατά τους εν άρθρ.1 του Ν.Δ.1266/1972 τιθεμένους ορισμούς, καθορίζονται, επί έργων αρμοδιότητος ΟΣΕ, ως κάτωθι: α)Έργα δημοπρατούμενα υπό των διευθύνσεων περιφερειών ή της Διευθύνσεως Εργοστασίων, εμπίπτοντα εις την αρμοδιότητα αυτών, βάσει του εκάστοτε ισχύοντος παρά τω ΟΣΕ συστήματος εξουσιοδοτήσεως: αα)Διευθύνουσα το έργον υπηρεσία είναι εκάστοτε, λόγω αρμοδιότητος, είτε μια εκ των τεχνικών υπηρεσιών της αρμοδίας διευθύνσεως περιφερείας είτε το αρμόδιον εργοστάσιον της Διευθύνσεως Εργοστασίων. ββ)Ιεραρχικώς προϊσταμένη αρχή είναι, κατ’ αντιστοιχίαν προς την διευθύνουσαν το έργον υπηρεσίαν, είτε ο διευθυντής της αρμοδίας διευθύνσεως περιφερείας, είτε ο Διευθυντής Εργοστασίων. γγ)Τεχνικόν Συμβούλιον αρμόδιον δια την παροχήν γνώμης προς την προϊσταμένην αρχήν είναι το συγκροτούμενον, κατ’ αντιστοιχίαν προς τα ανωτέρω, εκ των τριών αρχιμηχανικών είτε της αρμοδίας διευθύνσεως περιφερείας, είτε της Διευθύνσεως Εργοστασίων, ή των νομίμων αναπληρωτών αυτών. Καθήκοντα Προέδρου του εν λόγω Τεχνικού Συμβουλίου ασκεί ο αρχαιότερος εις τον βαθμόν αρχιμηχανικός. Τα θέματα εισάγει, ενώπιον του Τεχνικού Συμβουλίου, τεχνικός υπάλληλος της διευθυνούσης το έργον υπηρεσίας, συμμετέχων εις αυτό άνευ ψήφου. β)Έργα δημοπρατούμενα και μη εμπίπτοντα, βάσει του εκάστοτε ισχύοντος παρά τω ΟΣΕ συστήματος εξουσιοδοτήσεως εις την αρμοδιότητα των Διευθύνσεων Περιφερειών ή της Διευθύνσεως Εργοστασίων: αα)Διευθύνουσα το έργον υπηρεσία είναι η αρμοδία διεύθυνσις περιφερείας ή η Διεύθυνσις Εργοστασίων. Δι’ έργον εκτελούμενον εις περιοχήν υπαγομένην εις την δικαιοδοσίαν περισσοτέρων της μιας εκ των ως άνω διευθύνσεων, δύναται, δι’ αποφάσεως του Διοικητού του ΟΣΕ, να ορίζηται ως διευθύνουσα το έργο υπηρεσία μία εξ αυτών. Την διοίκησιν επί της κατασκευής των έργων ασκούν αι μεν διευθύνσεις περιφερειών δια των υπ’ αυτάς τεχνικών υπηρεσιών, ή δε Διεύθυνσις Εργοστασίων δια του αρμοδίου Εργοστασίου. Δι’ έργα μεγάλου αναπτυξιακού χαρακτήρος, κατόπιν αποφάσεως του Διοικητού του ΟΣΕ, δύναται να ορισθή, ως διευθύνουσα υπηρεσία, η υπηρεσία των έργων εκσυγχρονισμού και αναπτύξεως του Δικτύου, εφ’ όσον υπάρχει τοιαύτη, ή, εν ελλείψει ταύτης, η Υπηρεσία Μελετών της Διευθύνσεως Οργανώσεως Μελετών και Προγραμματισμού ή, καθ’ αρμοδιότητα η Υπηρεσία Τηλεπικοινωνιών και Ηλεκτρικών Εγκαταστάσεων. «ββ)Ιεραρχικώς προϊσταμένη αρχή (εποπτεύουσα υπηρεσία) είναι ο προϊστάμενος της Διεύθυνσης Κατασκευών του Ο.Σ.Ε. ή σε περίπτωση που δεν υπάρχει η Διεύθυνση αυτή, ο προϊστάμενος της υπηρεσίας η οποία ασχολείται με την εκτέλεση των έργων ανάπτυξης και εκσυγχρονισμού του δικτύου». Η υποπερίπτ.ββ αντικαταστάθηκε ως άνω από την παρ.1 άρθρ.1 Π.Δ.551/10-20 Αυγ.1982 (ΦΕΚ Α΄ 97). «γγ)Το Τεχνικό Συμβούλιο, το οποίο είναι αρμόδιο για την παροχή γνώμης στην προϊσταμένη αρχή συγκροτείται από ένα τεχνικό διευθυντή του Ο.Σ.Ε., ως Πρόεδρο, από τρεις αρχιμηχανικούς του ιδίου οργανισμού (Ο.Σ.Ε.), από δύο υπαλλήλους του Υπουργείου Συγκοινωνιών της ειδικότητας πολιτικού μηχανικού διπλωματούχους ανωτάτων σχολών και από ένα εκπρόσωπο του Τεχνικού Επιμελητηρίου της Ελλάδος (Τ.Ε.Ε.), ως μέλη. Οι πιο πάνω, με τους αναπληρωτές τους, ορίζονται, οι υπάλληλοι του Υπουργείου Συγκοινωνιών από τον Υπουργό Συγκοινωνιών, οι υπάλληλοι του Ο.Σ.Ε. από τον Διοικητή του Οργανισμού και ο εκπρόσωπος του Τ.Ε.Ε. από τον Πρόεδρο αυτού. Τα θέματα εισηγούνται στο Συμβούλιο τεχνικοί υπάλληλοι των αρμοδίων διευθύνσεων ή υπηρεσιών οι οποίοι συμμετέχουν σ’ αυτό χωρίς ψήφο». Η υποπερίπτ.γγ΄ αντικαταστάθηκε ως άνω από την παρ.2 άρθρ.1 Π.Δ.551/1982 (ΦΕΚ Α 97). (Αντί για τη σελ. 98,501(β) Σελ. 98,501(γ) Τεύχος ΣΤ13-Σελ.25 Οργανισμός Σιδηροδρόμων Ελλάδος (Ο.Σ.Ε.)-Σιδηροδρομικές Επιχειρήσεις 21.Β.δ.18 «δδ)Το Τεχνικό Συμβούλιο, το οποίο είναι αρμόδιο για την παροχή γνώμης στο Διοικητή του Ο.Σ.Ε., συγκροτείται από τέσσερις τεχνικούς διευθυντές του Ο.Σ.Ε., από 2 υπαλλήλους του Υπουργείου Συγκοινωνιών της ειδικότητας πολιτικού μηχανικού διπλωματούχους ανωτάτων σχολών και από ένα εκπρόσωπο του Τ.Ε.Ε. Οι πιο πάνω, με τους αναπληρωτές τους ορίζονται οι υπάλληλοι του Υπουργείου Συγκοινωνιών από τον Υπουργό Συγκοινωνιών, οι υπάλληλοι του Ο.Σ.Ε. από τον Διοικητή του Οργανισμού και ο εκπρόσωπος του Τ.Ε.Ε. από τον Πρόεδρο αυτού. Καθήκοντα Προέδρου του Συμβουλίου εκτελεί ο αρχαιότερος στο βαθμό από εκείνους τους τεχνικούς διευθυντές του Ο.Σ.Ε. που παρίστανται κάθε φορά στο Συμβούλιο. «Όταν στο Συμβούλιο υπάρχει θέμα για να γνωμοδοτήσει αυτό για μελέτες που αυτές είναι ιδιαίτερα σημαντικές από τεχνική και οικονομική άποψη, μπορεί κατά την κρίση της πλειοψηφίας του Συμβουλίου, να μετέχουν χωρίς ψήφο και καθηγητές ανωτάτων σχολών των Πανεπιστημίων ή των Πολυτεχνείων ή πρόσωπα που είναι ανώτερης επιστημονικής και τεχνικής κατάρτισης από την Ελλάδα ή το εξωτερικό. Τα θέματα τα εισηγούνται στο Συμβούλιο οι αρχιμηχανικοί των αρμοδίων διευθύνσεων ή υπηρεσιών ή οι αναπληρωτές αυτών οι οποίοι και συμμετέχουν στο συμβούλιο χωρίς ψήφο. Το Συμβούλιο της παρούσας υποπερίπτωσης γνωμοδοτεί για τις περιπτώσεις εκείνες που προβλέπεται αυτό από το νόμο καθώς και όταν η Διοίκηση του Ο.Σ.Ε. ζητήσει γνωμοδότηση του Συμβουλίου για κάποιο θέμα». Η υποπερίπτ.δδ΄ αντικαταστάθηκε ως άνω από την παρ.3 άρθρ.1 Π.Δ.551/10-20 Αυγ.1982 (ΦΕΚ Α΄ 97). Άρθρ.3.-1.Ως επιβλέπων των έργων ορίζεται, υπό της διευθυνούσης τα έργα υπηρεσίας, αρμόδιος τεχνικός υπάλληλος του ΟΣΕ, κατά τας διατάξεις του νόμου και έχων τα προς τούτο προσόντα. 2.Δι’ αποφάσεως του Διοικητού του ΟΣΕ, δύναται να ανατεθή η επίβλεψις ειδικού έργου και εις τεχνικόν μη υπάλληλον του ΟΣΕ, πάντοτε όμως κατά τας διατάξεις του νόμου και εφ’ όσον κέκτηται ο ανωτέρω τα προς τούτο προσόντα. Σελ. 98,502(γ) Τεύχος ΣΤ13-Σελ.26 Άρθρ.4.-Επι αιτήσεων θεραπείας, κατά τας διατάξεις του άρθρ.16 του Ν.Δ.1266/1972, εκ διαφορών ανακυπτουσών κατά την εκτέλεσιν των έργων, ως και επί εγκρίσεως παρεκκλίσεων αποφαίνεται ο Διοικητής του ΟΣΕ, μετά γνώμην του παρ’ αυτώ Τεχνικού Συμβουλίου. Αι αιτήσεις αύται επιδίδονται απ’ ευθείας εις τον Διοικητήν του ΟΣΕ, μη απαιτουμένης της κοινοποιήσεώς των εις τον Υπουργόν Δημοσίων Έργων. Άρθρ.5.-Αναλύσεις τιμών, πρότυποι τεχνικαί προδιαγραφαί και πρότυπα συμβατικά τεύχη, δι’ ειδικά σιδηροδρομικά έργα του ΟΣΕ, εγκρίνονται υπό του Διοικητικού Συμβουλίου του ΟΣΕ, μετά γνώμην του Τεχνικού Συμβουλίου της Διοικήσεως. Άρθρ.6.-Καταργείται το Π.Δ.475/1974 «περί των, κατά τας διατάξεις του Ν.Δ. 1266/1972 «περί εκτελέσεως των Δημοσίων Έργων», αποφαινομένων οργάνων, δια τα έργα του Οργανισμού Σιδηροδρόμων Ελλάδος (ΟΣΕ)». 21.Β.δ.18 Οργανισμός Σιδηροδρόμων Ελλάδος (Ο.Σ.Ε.)-Σιδηροδρομικές Επιχειρήσεις 